Mikroorganismernes Indflydelse 81 



Tid (fx. Humusaflejringer i Tørvemoser, i Kullag m. m.). Endelig anses 

 det ikke udelukket, at visse af Mikroorganismerne under deres Livs- 

 virksomhed alene af uorganiske Stoffer kan opbygge ny Mængder af 

 organisk Stof, en Virksomhed, der dog i Hovedsagen er forbeholdt 

 de grønne Planter, som gennem Sollyset faar meddelt Energi nok til at 

 udføre det ved Dannelsen af organisk Stof forbundne Arbejde. De tre 

 forskellige Virksomheder er: 



1) Den fuldstændige Nedbrydning af de organiske Stoffer — med 

 Tilhjælp af Luftens Ilt — til Kulsyre, Kulbrinter, Vand, Ammoniak eller 

 frit Kvælstof. 



2) Den delvise Omdannelse af de organiske Stoffer til Humusstoffer, 

 medens samtidig noget organisk Stof forbrændes. 



3) Nydannelse af organiske Stoffer helt af uorganiske eller tildels 

 af uorganiske Stoffer. 



De er i Naturen aldrig helt adskilt fra hinanden, men foregaar sam- 

 tidig ved forskellige Organismers Virksomhed. Det er dog ofte saaledes, 

 at fortrinsvis den ene eller den anden af disse Virksomheder har Over- 

 vægten paa det givne Sted under de tilstedeværende Omstændigheder. 



De nævnte Omdannelser foregaar altsaa ved levende Organis- 

 mers Hjælp i Overgrunden. Hovedbetingelserne for alt Liv er pas- 

 sende Varmeforhold, passende Fugtighedsforhold og pas- 

 sende Luft forhold, og dette gælder ogsaa for Bakterier og Svampe. 

 Selvom netop disse Organismer som Sporer kan taale Yderligheder i 

 Retning af Varme endog over Kogepunktet, Afkøling til Kuldegrader 

 nær ved det absolute Nulpunkt eller Luftmangel af en eller anden Art 

 langt mere end noget andet levende Væsen, saa kræver de dog for at 

 vokse og formere sig visse ikke for yderliggaaende Varmegrader, fx. 

 mellem 5" — 50", og i dette Varmespillerum er der atter en bestemt 

 Temperatur, fx. 37 ^ der giver det Optimum, ved hvilket de trives 

 bedst. Det samme gælder for Fugtigheds- og Luftforholdene, men her 

 er Mikroorganismernes Fordringer meget forskellige for de forskellige 

 Grupper af Organismer. 



Man vil vide, at den nyere Naturvidenskab netop ved Studiet af 

 Mikroorganismernes Forhold i Spørgsmaal, hvor det drejer sig enten om 

 Sygdomme hos levende Væsener eller vigtige tekniske Fremgangs- 

 maaders rette Forløb (fx. Ølbrygning) har vundet overordentlig stor 

 Indflydelse ved enten helt at forhindre Sygdommens Opstaaen eller for- 

 mindske dens Indgreb eller lede den tekniske Proces efter Ønske. Da 

 det viste sig, at der i Jordbunden fandtes et stort Studiefelt, hvad Mi- 

 kroorganismernes Forekomst angaar, kastede et stort Antal Undersøgere 

 sig med Begejstring over disse Opgaver. Den mineralogisk-kemiske 



III 6 



